Diari Oficial de la Generalitat Valenciana


Sumari del DOGV 9922, del 26-08-2024 (2024/8577)

RESOLUCIÓ de 2 d'agost de 2024, de la Vicepresidència i Conselleria de Servicis Socials, Igualtat i Vivenda, sobre la modificació de la quantia dels mòduls econòmics dels acords d’acció concertada en matèria de servicis socials en el sector d’infància i adolescència per al període 2024-2026, i les quanties corresponents a l’any 2023. (Segona resolució).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9922

Data del DOGV
:   26-08-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/8577

CVE
:   OEMO-U-9281-2987

Data del document
:   02-08-2024

Organisme emissor
:   Vicepresidència i Conselleria de Servicis Socials, Igualtat i Vivenda

Tipus de document
:   Resolució

Correcció d'errades

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * Vicepresidència Segona i Conselleria de Serveis Socials, Igualtat i Habitatge
    * ajuda pública

*Antecedents de fet*

I. Resolució del 18 de juliol de 2024, de la vicepresidenta i consellera de Servicis Socials, Igualtat i Vivenda, sobre la modificació de la quantia dels mòduls econòmics dels acords d’acció concertada en matèria de servicis socials en el sector d’infància i adolescència per al període 2024-2026, i les quanties corresponents a l’any 2023.

II. En esta resolució, s’aprova un increment, que s’abonarà en una sola liquidació corresponent a l’any 2023 (des de l’1 de gener fins al 31 de desembre de 2023), el resultat del qual s’ha obtingut aplicant als mòduls inicials establits en la resolució de la convocatòria plurianual 2022-2026 (DOGV número 9371 / 29.06.2022), el 5,7 % de l’IPC de l’any 2022.

III. Per a executar l’apartat XI, on s’indica que es dictarà una nova resolució respecte a la quantia de l’any 2023 per a aquells centres que no apareixen relacionats en l’annex III de la Resolució de 18 de juliol de 2024.

IV. Hi ha crèdit adequat i suficient per a donar cobertura a esta nova resolució dels centres en el sector d’infància i adolescència per a l’any 2024, per a l’increment de l’any 2023, contemplat en la Llei 8/2023, de 27 de desembre, de 2023, de pressupostos de la Generalitat per a l’exercici 2024, en l’annex de transferències corrents adscrit al subprograma 313I00, «Gestió i organització del sistema», secció G0116, Vicepresidència Segona i Conselleria de Servicis Socials, Igualtat i Vivenda, en la línia S1185, «Acció concertada: Gestió de polítiques d’infància i adolescència».

V. En l’annex d’esta resolució, s’indiquen les quantitats corresponents a cada un dels centres que, encara que no es relacionen en l’annex III de la Resolució de 18 de juliol de 2024, hagen presentat o no hagen presentat una memòria econòmica complementària, segons la Instrucció 2/24, de data 5 d’abril de 2024, amb un termini fins al 30 de juny de 2024, que acrediten d’esta manera, totalment o parcialment, i de manera certificada, la justificació de les quantitats desembossades segons les especificacions de la instrucció referenciada anteriorment. S’entendrà com a quantia a la qual es renuncia, la que no haja pogut ser justificada per cada un dels centres en la seua memòria econòmica i/o en la memòria complementària presentada.

*Fonaments de dret*

I. La Vicepresidència i Conselleria de Servicis Socials, Igualtat i Vivenda és el màxim òrgan encarregat de la direcció i l’execució en matèria de polítiques de prestació social, servicis socials, dependència, persones amb discapacitat, igualtat, famílies, infància i adolescència, adopcions, joventut, dona, persones migrants, cooperació al desenrotllament, voluntariat social i vivenda, segons establix l’article 1 del Decret 132/2023, de 10 d’agost (DOGV número 9661, 14.08.2023), del Consell, d’aprovació del Reglament orgànic i funcional de la Vicepresidència Segona i Conselleria Servicis Socials, Igualtat i Vivenda, modificat pel Decret 84/2024, de 16 de juliol (DOGV número 9898, 22.07.2024). L’article 19, indica que la Direcció General del Sistema Sociosanitari i de l’Institut Valencià de Formació, Investigació i Qualitat dels Servicis Socials és el centre directiu que exercix les competències en matèria d’acció concertada.

II. El Decret 81/2023, de 12 de julio, del Consell, establix l’estructura orgànica bàsica de la Presidència i de les conselleries de la Generalitat (DOGV número 9904, 30.07.2024). A este efecte, el títol II d’este Decret, regula l’estructura i les competències dels òrgans superiors i directius de la Vicepresidència i Conselleria de Servicis Socials, Igualtat i Vivenda.

III. L’Orde 2/2024, de 14 de maig, de 2024 (DOGV núm. 9851, 17.05.2024), de la Vicepresidència Segona i Conselleria de Servicis Socials, Igualtat i Vivenda, desenrotlla el Decret 132/2023, de 10 d’agost, d’aprovació del Reglament orgànic i funcional de la Vicepresidència Segona i Conselleria de Servicis Socials, Igualtat i Vivenda, modificat pel Decret 84/2024, de 16 de juliol (DOGV número 9898, 22.07.2024).

IV. La Resolució de 15 de maig de 2024 (DOGV núm. 9851, 17.05.2024), de la vicepresidenta segona del Consell i consellera de Servicis Socials, Igualtat i Vivenda, delega l’exercici de competències en determinats òrgans de la Vicepresidència Segona i Conselleria de Servicis Socials, Igualtat i Vivenda.

I per tot això i conforme al que es disposa, correspon a la persona que ocupe el lloc de la Direcció General de Gestió i Organització del Sistema, d’ara en avant, Direcció General de Gestió del Sistema Sociosanitari i de l’Institut Valencià de Formació, Investigació i Qualitat dels Servicis Socials, per delegació de la persona titular de la Vicepresidència i Conselleria de Servicis Socials, Igualtat i Vivenda, tenint en compte les disponibilitats pressupostàries existents, la resolució sobre les quanties corresponents a l’any 2023 en matèria de servicis socials per als centres en el sector d’infància i adolescència i, per consegüent,

RESOLC

*Primer*

Aprovar les quanties corresponents a l’increment del finançament corresponent a l’any 2023 dels centres que es relacionen en l’annex per un import de 2.489.182,49 €

*Segon*

El reajustament global referent a l’any 2023, que s’efectua amb càrrec al crèdit de l’annex de transferències corrents adscrit al subprograma 313I00, «Gestió i organització del sistema» de la secció G0116, Vicepresidència Segona i Conselleria de Servicis Socials, Igualtat i Vivenda, en la línia S1185, «Acció concertada: gestió de polítiques d’infància i adolescència», contemplat en la Llei 8/2023, de 27 de desembre, de 2023, de pressupostos de la Generalitat per a l’exercici 2024.

*Tercer*

Les quanties establides en l'Annex, s'abonaran en una sola liquidació durant l'exercici 2024.

Contra esta resolució, que posa fi a la via administrativa, les persones interessades poden interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar de l’endemà de la notificació, de conformitat amb el que preveu l’article 46.1 de la Llei 29/1998, de 13 de juliol, reguladora de la jurisdicció contenciosa administrativa.

Així mateix, poden interposar potestativament un recurs de reposició, previ al recurs contenciós administratiu, davant l’òrgan que va dictar l’acte, en el termini d’un mes a comptar de l’endemà de la notificació, segons el que disposen els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, o qualsevol altre recurs que consideren convenient per a la defensa dels seus interessos.

  

València, 2 d'agost de 2024

(p. d. art. 15 Resolució 21.06.2022)

José Vicente Anaya Roig

Director general de Gestió del Sistema Sociosanitari i de l'Institut Valencià de Formació, Investigació i Qualitat dels Servicis Socials

Esta disposició conté annexos. Consulteu-ne la versió en PDF.